Nõuandeid cashbacki kogumiseks

1. Seiska AdBlock ja muud brauserilisad, kui kasutad Bonuswayd

Erinevad reklaamitõrjed ja brauserilisad kustutavad või ei lase sujuvalt toimida Bonusway küpsisefailidel. Selle tulemusena ei oska veebipood tunnistada, et klient on Bonusway kaudu e-poodi saabunud. See lõpeb sellega, et vahendustasu tehingu eest jääb Bonuswayl saamata, millest tavaolukorras suur osa oleks lisatatud kasutajale cashbacki kujul kasutajakontole.

2. Veendu, et veebibrauser lubab küpsiste kasutamist

Poodide partnersüsteemid kasutavad küpsisefailidesse kogutud infot, et määratleda kasutajate ostuteekonda. Kui partnersüsteemi andmebaasidesse salvestub info, et alustasid ostuteekonda e-poodi Bonusway kaudu, salvestub sinu kasutajakontole lõpetatud tehingu korral cashback. Enne kui lähed Bonusway kaudu poodi, veendu, et kasutusel olev brauser lubab küpsisefailide salvestamist.

Lisateavet küpsiste kohta leiad siit.

3. Ära kasuta üheski veebibrauseris privaatset sirvimist, inkognito aknaid

Brauseri ajalugu ei salvestata inkognito vahekaardile, seega pole võimalik poodidel saada teavet Bonusway kaudu tehtud klikkide kohta. Sellisel juhul cashback ei registreeru ja seda ei saa ka hiljem käsitsi lisada sinu kasutajakontole.

4. Ära kasuta muid lojaalsusprogramme

Kui kasutad allahindluse saamiseks näiteks kaupluse enda preemia/lojaalsus/soodusprogrammi, ei saa me garanteerida, et cashback registreerub. Poe enda lojaalsusprogrammid koos isiklike allahindlustega võivad Bonusway jälgimisküpsise tööd segada, nii et cashback ei salvestu.

5. Kasuta ainult Bonusway sooduskoode

Kui olete kasutanud sooduskoodi, mis ei pärine Bonusway lehelt (näiteks spetsiifilised poe sooduskoodid, poe sooduskoodid mõnelt muult lehelt või äpist), siis me pole kindlad kas cashback salvestub. Tavaliselt e-poe lehel olevate üldiste sooduskoodidega cashback salvestub, kuid võib esineda ka erandeid.

6. Ära külasta hinnavõrdlus- ega sooduskoodide platvorme

Hinnavõrdluse ja sooduskoodide veebilehed saavad analoogselt Bonuswayga e-poodidelt müügitasusid ning enamasti toimivad nad samuti partnerlinkide abil. See omakorda tähendab seda, et nendel lehtedel olev küpsis võib Bonusway küpsise poolt talletatud info üle kirjutada. Kui oled neid lehti eelnevalt külastanud, võid enne Bonuswaysse sisselogimist ja cashbacki kogumist kas oma brauseri küpsised kustutada või minna üle teisele brauserile.

7. Ära kasuta e-poe mobiilirakendust (v.a AliExpress)

Kui ostad tooteid mobiiltelefoni kaudu, kasuta ainult veebipoodide/broneerimisteenuse veebilehe versioone. Kui klikid Bonusway äpist edasi veebipoe äppi, ei pruugi cashback salvestuda. Seda välja arvatud e-poe AliExpress puhul, kus cashback salvestub ka siis, kui suundumine toimub äpist äppi.

8. Lisa tooteid ostukorvi alles pärast Bonusway kaudu e-poodi klikkimist

Kindluse mõttes veendu, et sinu ostukorv oleks tühi enne Bonusway kaudu poodi suundumist ja tellimuse vormistamist. Kui oled tooteid eelnevalt ostukorvi lisanud ja alles seejärel suundunud poodi toodete eest maksma, ei pruugi cashback registreeruda.

9. Kustuta küpsised, kui tehtud ostudelt cashbacki ei registreeru

Kui leiad, et cashback jääb sageli registreerimata, proovi puhastada veebibrauseri vahemälu. Mõnikord võivad brauserisse jääda alles vanemad küpsised, mistõttu Bonusway jälgimisküpsis ei saa korrektselt toimida.

10. Ära külasta poodi ilma eelneva klikita Bonuswayst

Kui oled e-poe lehte külastanud enne Bonusway kaudu sinna suundumist, võib pood võtta vastu otsuse, et tegemist on olnud otseteekonnaga poodi ilma Bonusway vahenduseta. Sellisel juhul ei pruugi sinu Bonusway kasutajakontole salvestuda tellimuselt cashbacki.

11. Väldi veebilehtede külastamist, kus reklaamitakse kaupluseid, mis on Bonusway partnerid
Kui sul on ostmise ajal avatud muid vahelehti, millel on e-poodide kohta reklaambännereid koos linkidega, siis on suur tõenäosus, et cashbacki ei kogune. Reklaamibännerid võivad Bonusway küpsisefailid üle kirjutada ja võib juhtuda, et tehingutasu läheb seejärel reklaambänneri lisanud osapoolele.

Palun ära ava enne ostu ega selle ajal ühtegi muud vahelehte. Suundu otse Bonusway lehele ja klõpsa sealt otse poodi, vormista tellimus. Cashbacki kogumiseks võite kasutada eraldi veebibrauserit.

12. Ära esita e-poele telefoni teel tellimust

Cashbacki ei saa koguda, kui oled telefonikõne vahendusel esitanud tellimuse/hotellibroneeringu. Cashbacki saamiseks on vajalik poodi suunduda kas Bonusway kodulehe või äpi kaudu ja seejärel vormistada ost e-poe veebilehel.

13. Esita tellimus selle riigi e-poe lehel, kuhu Bonusway sind suunab

Teenid cashbacki ainult sellelt e-poe lehelt, kuhu Bonusway sind suunab. Kui vahetad e-poe veebilehe versiooni ümber mõne teise riigi või valuuta alusel (näiteks kui muudad pärast Bonusway kaudu suundumist algse veebilehe versiooni boohoo.com’ist eu.boohoo.com’iks), ei pruugi cashback salvestuda.

14. Loe teavet poe eritingimuste kohta

Paljud kauplused ei paku cashbacki tellimustele, mille puhul on näiteks kasutatud sooduskoode või muid alternatiive (kinkekaart, püsikliendiprogramm vms). Mõni pood ei paku igalt tootelt cashbacki või kui cashback peaks minema kaduma, siis ei pruugi nad seda hüvitada. Cashbacki saamiseks soovitame tutvuda e-poe reeglite ja tingimustega enne Bonusway kaudu sinna suundumist.